La delegació de Cultura obri el termini per a participar en el concurs del cartell anunciador de Falles 2023
06 d’octubre 2022

![](/media/ma3m2ocg/c_img_3184.jpg?width=850&height=566.9886363636364)

Cartell guanyador edició anterior

El departament de Cultura de l'Ajuntament de Sagunt informa que s'ha obert el termini per a participar en el concurs del cartell anunciador de les Falles 2023. Les persones interessades podran presentar-hi les seues obres fins al 28 d'octubre. El premi està dotat amb 600 € al guanyador.

Les obres presentades hauran de ser inèdites, i qualsevol tècnica és vàlida per a la realització del cartell, condicionada tan sols al fet que permeta una reproducció correcta. El format serà vertical amb dimensions de 50 x 70 cm., i es presentarà sobre suport rígid o bastidor. En el cartell haurà de figurar obligatòriament el lema de “FALLES DE SAGUNT 2023. FESTA D’INTERÉS TURÍSTIC NACIONAL” i els escuts de l'Ajuntament de Sagunt i de la Federació Junta Fallera Sagunt.

Les bases que regulen este concurs es troben en el següent enllaç de la web municipal: [https://sagunt.sedipualba.es/tablondeanuncios/anuncio.aspx?id=37271](https://sagunt.sedipualba.es/tablondeanuncios/anuncio.aspx?id=37271). La decisió del jurat es farà pública en el corresponent acte de lliurament dels premis organitzat per la Federació Junta Fallera de Sagunt.

La regidora de Cultura, Asun Moll, ha animat a tota la ciutadania a participar-hi: «**Sabem l’alt grau de disseny i el nivell artístic que hi ha a la nostra ciutat, i ens agradaria que fora un disseny innovador.  Esperem moltes propostes, tant de gent jove com de gent major**».

![](/media/njrdkmwb/c_img_3176.jpg?width=850&height=472.3295454545455)

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-cultura-obri-el-termini-per-a-participar-en-el-concurs-del-cartell-anunciador-de-falles-2023/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-cultura-obri-el-termini-per-a-participar-en-el-concurs-del-cartell-anunciador-de-falles-2023/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-cultura-obri-el-termini-per-a-participar-en-el-concurs-del-cartell-anunciador-de-falles-2023/ "Linked In")
*   [](mailto:?body=https://aytosagunto.es/va/actualitat/la-delegacio-de-cultura-obri-el-termini-per-a-participar-en-el-concurs-del-cartell-anunciador-de-falles-2023/)